[{"text_idx": "#000001", "text": "Fe gyflwynir y wobr bob tair blynedd gan Gyngor Llyfrau Cymru er cof am Mary Vaughan Jones, a fu farw yn 1983, i berson a wnaeth gyfraniad arbennig i faes llenyddiaeth plant yng Nghymru."}, {"text_idx": "#000004", "text": "Yn ystod ei chyfnod fel pennaeth yr adran bu\u2019n bennaf gyfrifol am drefnu cynadleddau blynyddol i drafod gwahanol agweddau ar lenyddiaeth plant, Gwobrau Tir na n-Og, clybiau llyfrau a chystadlaethau darllen i ysgolion. Mewn cydweithrediad ag Adran Blant S4C ac Urdd Gobaith Cymru bu\u2019n gyfrifol am sefydlu\u2019r cynllun Bardd Plant Cymru."}, {"text_idx": "#000006", "text": "\u2018Mae cyfraniad Menna Lloyd Williams wedi bod yn allweddol i ddatblygiad llyfrau plant a phobl ifanc yng Nghymru,\u2019 meddai Helen Jones, Pennaeth Adran Llyfrau Plant a Hyrwyddo Darllen y Cyngor Llyfrau. \u2018Mae\u2019n anodd mesur maint ei dylanwad dros y blynyddoedd. Wrth ei hanrhydeddu a\u0302 Gwobr Mary Vaughan Jones \u2013 yr anrhydedd uchaf ym maes llyfrau plant yng Nghymru \u2013 rydym yn cydnabod ei chyfraniad amhrisiadwy ac yn diolch am ei gwaith dros nifer o flynyddoedd.\u2019"}, {"text_idx": "#000007", "text": "Ar gyfer y wobr eleni comisiynwyd darn o waith celf gwreiddiol gan yr artist Jac Jones, sy\u2019n gyn-enillydd y wobr ac sydd wedi cydweithio\u2019n agos gyda Menna Lloyd Williams yn y gorffennol. Mae\u2019n cynnwys cymeriadau unigryw Mary Vaughan Jones, nifer ohonynt, fel Jac y Jwc a Jini, yn rhai a ddarluniwyd yn wreiddiol gan yr artist ei hun, yn ogystal a\u0302 phortreadau o Menna a Mary Vaughan Jones yn eu canol."}, {"text_idx": "#000012", "text": "Bydd y ro\u0302l bwysig hon ar y Bwrdd yn allweddol wrth arwain y Cyngor wrth iddo gefnogi\u2019r diwydiant cyhoeddi yng Nghymru trwy adferiad Covid, gan fwrw\u2019i olygon tuag at ei strategaeth newydd ar gyfer 2022 a thu hwnt."}, {"text_idx": "#000014", "text": "Mae Alfred yn eiriolwr egni\u0308ol, penderfynol ac ymroddedig dros Gydraddoldeb, Amrywiaeth a Chynhwysiant. Ef yw sylfaenydd a Chyfarwyddwr BMHS \u2013 sefydliad dielw sy\u2019n canolbwyntio ar addysg ac eiriolaeth i gefnogi iechyd meddwl a lles ymhlith aelodau\u2019r gymuned BAME."}, {"text_idx": "#000017", "text": "Daw a\u0302 phrofiad sylweddol o arweinyddiaeth yn y maes ariannol ac ym myd busnes, a ddatblygwyd trwy ei waith blaenorol ar gyfer un o weinyddiaethau Llywodraeth Prydain. Yn ogystal, mae ganddo brofiad gwerthfawr o arwain y sefydliad dielw BMHS. Rwyf fi a\u2019m cyd-aelodau o\u2019r Bwrdd yn edrych ymlaen yn fawr at gydweithio ag Alfred i ddatblygu gwaith y Cyngor.\u201d"}, {"text_idx": "#000019", "text": "Mae aelodau Bwrdd Ymddiriedolwyr y Cyngor Llyfrau yn rhoi o\u2019u hamser a\u2019u harbenigedd yn wirfoddol i gefnogi gwaith yr elusen genedlaethol, gan wasanaethu\u2019r diwydiant llyfrau yng Nghymru yn Gymraeg ac yn Saesneg. Mae Alfred yn dechrau ar ei waith ym mis Hydref 2021, wrth i\u2019r Cyngor Llyfrau baratoi i ddathlu 60 mlynedd o gefnogi\u2019r diwydiant cyhoeddi a hyrwyddo darllen yng Nghymru."}]